Valmieras Kultūras centrs

Brīvdabas koncerts "Trešdienu vakari pilsētas skvērā"
2022-06-15 19:00 - 20:00 (Europe/Helsinki) | Dzirnavu ezeriņa promenāde
15. jūnijā plkst. 19.00 pie Dzirnavu ezeriņa brīvdabas koncerts “Trešdienu vakari pilsētas skvērā”. Piedalīsies bigbends “Valmieras puikas” (vadītājs Gunārs Geduševs) un saksofonu ansamblis “Valmieras meitenes” (vadītāja Agnese Geduševa).

Komunistiskā genocīda upuru piemiņas brīdis
2022-06-14 16:00 - 16:30 | Valmieras dzelzceļa stacija, Valmiera
Godinot un pieminot 1941.gada 14.jūnija izsūtīto ļaužu piemiņu, 2022. gada 14.jūnijā plkst.16.00 Valmieras dzelzceļa stacijas laukumā pie piemiņas akmens notiks Komunistiskā genocīda upuru piemiņas dienai veltīts atceres brīdis. Pasākumā ar muzikālu veltījumu piedalīsies Valmieras Mūzikas skolas stīgu orķestris (diriģentes Maija Ozola un Dace Zariņa).
Klātesošos ar savu klātbūtni pagodinās Zemessardzes 22. kaujas nodrošinājuma bataljona komandieris pulkvežleitnants Dmitrijs Oreškins, Valmieras skautu biedrības pārstāvji, kā arī klātesošos uzrunās Valmieras novada pašvaldības domes priekšsēdētāja vietnieks Ričards Gailums un Valmieras politiski represēto biedrības vadītāja Ārija Kārkliņa. Piemiņas brīdi vadīs aktieris Tālivaldis Lasmanis.
Ikviens aicināts nolikt ziedus un pievienoties piemiņas brīdim Valmieras dzelzceļa stacijā!

Piedzīvojumu filmu festivāls
2022-06-11 20:00 - 23:59 | Daliņu pludmale
11.jūnijā no plkst.20.00 (ieeja no plkst.19.00) Valmierā, Daliņu pludmalē norisināsies European Outdoor Film Tour – E.O.F.T. 2021 – brīvdabas kino festivāls.
Mēs esam atpakaļ!
Eiropas ievērojamākais piedzīvojumu filmu festivāls European Outdoor Film Tour svin 20 gadu jubileju. Septiņi jauni aizraujoši piedzīvojumi ir iekļauti jubilejas programmā, “E.O.F.T. 2021” dodoties tūrē uz 21 valsti, tostarp arī Latviju.
Jaunā E.O.F.T. programma aizvedīs uz slēptiem pasaules nostūriem, piedāvās ieskatu “outdoor” sporta kinematogrāfiskajā nākotnē un iepazīstinās ar piedzīvojumu meklētājiem un dēkaiņiem, kuri savu dzīvi pilnībā veltījuši piedzīvojumu un atklājumu garam. Neatkarīgi no tā, vai viņi atrodas dziļi džungļos, ledainā aukstumā vai ceļā apkārt pasaulei, viņi parādīs, cik daudz iedvesmas ir pasaulē un arī mūsos.
E.O.F.T. 2021 jūs satiksiet divas alpīnistes Caro North un Nashim Eshqi (“I am North”), divas sievietes, kuras ir sasniegušas pilnīgu neatkarību un vienotību ar kalniem. Ekstrēmais sportists Jonas Deichmann (“Miles Ahead”) tiecas pēc savas dzīves lielākā izaicinājuma: triatlons apkārt pasaulei. Piedzīvojumu meklētājs Eliott Schonfeld (“Amazonie”), kas mums jau pazīstams no filmas “Le Minimaliste”, dodas jaunā ceļojumā Amazones džungļos, uz vietām, kur tikai retais ir spēris savu kāju. Filma “Out of Frame” piedāvās ieskatu kalnu filmu veidošanas aizkulisēs, tostarp varēs vērot bezprecedenta foto sesiju Mont Blanc kalnu masīva virsotnē. Filmas “Spellbound” un “Playing Gravity” vedīs skatītājus cauri pasaules skaistākajiem kalniem, sniegs elpu aizaujošus skatus un neiedomājamus trikus. Video ieskats šeit.
“E.O.F.T. CLASSICS” filmu programma ir dažādās valodās ar subtitriem latviešu valodā:

“I am North”, Vācija (2021);
“Miles Ahead”, Vācija (2021);
“Amazonie”, Francija (2019);
“Spellbound”, Jaunzēlande (2020);
“Out of Frame”, Francija (2020);
“Climbing Iran”, Itālija (2020);
“Playing Gravity”, Austrija (2021).

Mērķis, kas tika noteikts jau pirmajā tūrē 2001. gadā, paliek nemainīgs: no script, no actors, no special effects… This ir Real! Īsti varoņi, patiesas emocijas, izcili piedzīvojumi! Viss ir pa īstam!
Festivāla teritorijā notiks dažādas aktivitātes – paraugdemonstrējumi, mācības, sacensības, viktorīnas un loterija ar iespēju iegūt vērtīgas balvas.
Norisi Valmierā vadīs Horens Stalbe. Festivāla ilgums plānots 3,5 stundas (pārtraukums 30 min.), tāpēc aicinām parūpēties, lai ir ērti un silti. Vietu rezervācija pēc principa – draugu pulciņā jautrāk un kas pirmais nāk, tas pirmais izvēlas ērtāko vietu. Lūdzam ņemt līdzi saliekamo krēslu, matracīti vai sedziņu, kur apsēsties.
Festivālā Valmierā par iespēju gardi paēst un baudīt atspirdzinošus ēdienus rūpēsies restorāns “Vecpuisis”, “Picu Fabrika OZO”, SIA “Valmiermuižas pils” un “Rolling Lady”. Bet nav aizliegts ņemt līdzi savu piknika groziņu.
Vietas un piedzīvojumu pietiks visiem!
Brīdinājums! Izraisa iedvesmu, piedzīvojuma drudzi un ceļojuma kāri.
Biļetes šeit. Biļetes piedalās loterijas izlozē ar iespēju laimēt vērtīgas balvas. Draugu biļete, pērkot min. 4 gab., 12 EUR par 1 gab. Festivāla dienā biļete – 17 EUR, bet draugu biļete – 15 EUR (min. 4 gab.).
Informāciju sagatavoja:
Piedzīvojumu Filmas

Festivāls bērniem un ģimenēm "Kids Wonderland"
2022-06-10 11:00 - 18:00 | Pie Dīvaliņa pļavām
10. jūnijā plkst. 11.00 pie Dīvaliņa pļavām atpūtas festivāls bērniem un ģimenēm “Kids Wonderland”. Ieeja: 7-15 EUR

Brīvdabas koncerts "Trešdienu vakari pilsētas skvērā"
2022-06-08 19:00 - 20:00 | Dzirnavu ezeriņa promenāde
Mainīta koncerta norises vieta! Koncerts notiks Valmieras Kultūras centrā.
8. jūnijā plkst. 19.00 pie Dzirnavu ezeriņa brīvdabas koncerts “Trešdienu vakari pilsētas skvērā”. Piedalīsies Dikļu pūtēju orķestris (diriģents Pēteris Vilks).

Vidzemes pūtēju orķestru Dziesmu un deju svētku ieskaņas koncerts
2022-06-05 17:00 - 18:30 | Valmieras estrāde, Dīvaliņa iela 10A, Valmiera, Latvija
Maijā un jūnijā norisināsies XXVII Vispārējo latviešu Dziesmu un XVII Deju svētku ieskaņas koncerti. Aizrautīgi svētkiem gatavojas arī pūtēju orķestri. 5. jūnijā plkst. 17.00 Valmieras estrādē svētku ieskaņas koncertā pulcēsies vairāk nekā 20 pūtēju orķestri no Valmieras, Dikļiem, Strenčiem, Rūjienas, Smiltenes, Cēsu novada, Limbažu novada, Rīgas, Valkas, Salacgrīvas, Alūksnes, Saulkrastiem, Inčukalna un Siguldas novada.
Orķestru sniegumā skanēs skaņdarbi no XXVII Vispārējo latviešu Dziesmu un XVII Deju svētku pūtēju orķestru koncerta “Spēlējam un svinam pāri laikiem Latvijā” programmas.
Pūtēju orķestru koncerti norisināsies arī Aucē (22. maijā), Preiļos (29. maijā), Madonā (4. jūnijā) un Liepājā (12. jūnijā).
Svētku ieskaņas koncertu organizē Latvijas Nacionālais kultūras centrs sadarbībā ar Valmieras Kultūras centru.
Apmeklējums bez maksas.

Vasaras koncertsezonas atklāšana pie Vaidavas ezera. QUEENtESSENCE & Rihards Saule
2022-06-04 20:00 - 21:30 | Vaidavas ezera pludmale
Vaidavas ezera pludmale ir viena no iecienītākajām vietām, kur piestāt un atpūsties no ikdienas steigas. Te aizmirstas ierastā rutīna un šķietami apstājas laiks. Arī šovasar atpūtniekus pie Vaidavas ezera sagaidīs “Valmiermuižas vasarnīca” un “Vaidaveži” – te varēsi nesteidzīgi baudīt gardus našķus un dzērienus, kā arī laivā vai uz SUP dēļa izbaudīt skaistos ezera skatus un saulrietu. Vasaras sezonas atklāšana Vaidavas ezera pludmalē būs 4. jūnijā plkst.20.00, kad leģendārās grupas “Queen” mūzikā aizmirsties aicinās koncertšovs QUEENtESSENCE & Rihards Saule.
Grupa “QUEENtESSENCE” kopā ar solistu Rihardu Sauli ir radījuši koncertprogrammu, kas balstīta uz leģendārās britu rokgrupas “Queen” muzikālajiem šedevriem, atklājot tās visdziļāko esenci. “Mūsu mērķis ir sniegt klausītājiem vēl neatklātas emocijas, izjust un līdzpārdzīvot “Queen” mūziku dzīvajā izpildījumā,” saka Rihards Saule. Pavadošo mūziķu un solista Riharda Saules savstarpējā sapratne, mijiedarbība un muzikālais rūdījums veido izcilu grupas skanējumu un emocijām bagātu šovu.
Leģendārā britu rokgrupa “Queen” pasauli iekaroja 20. gadsimta 70. un 80. gados, kļūstot par vienu no komerciāli veiksmīgākajām grupām populārās mūzikas vēsturē, atstājot paliekošu ietekmi rokmūzikas attīstībā un pievienojot tādas vērtības kā “Don’t Stop Me Now,” “Somebody to Love,” “Crazy Little Thing Called Love,” “Under Pressure,” “I want to Break Free” un “Bohemian Rhapsody”. “Mans mērķis nav atdarināt vai kopēt. Es izdzīvoju katru dziesmu un šo patieso sajūtu burvību līdzpārdzīvoju ar saviem klausītājiem,” tā Rihards Saule.
Biļetes cena 10 EUR. Biļetes var iegādāties “Biļešu paradīze” kasēs un elektroniski www.bilesuparadize.lv. Bērniem līdz 6 gadu vecumam (ieskaitot) ieeja bez maksas. Biļetes varēs iegādāties arī pasākuma norises vietā pirms koncerta.
Pasākumu organizē Valmieras novada pašvaldība.

Kauguru pagasta amatierteātra "Vīzija" izrāde "Trešais vārds"
2022-06-04 18:00 - 19:00 | Valmieras pagasta kultūras nams, Vanagu iela 4, Vanagi, Valmieras pagasts
4. jūnijā plkst. 18.00 Valmieras pagasta kultūras namā (Vanagu iela 4, Valmieras pagasts) notiks Kauguru pagasta amatierteātra “Vīzija” izrāde “Trešais vārds” (režisors Oskars Morozovs).
“Trešais vārds” amatierteātra “Vīzija” interpretējumā ir smalks un juteklisks stāsts par īstām, cilvēciskām jūtām – skumjām, alkām, sāpēm, viltu, dusmām, prieku, vilšanos, un pašu galveno – to, kas sirdīm liek pukstēt straujāk, kas maina cilvēkus un pasauli. Izrādes darbība notiek Spānijas ziemeļos, Pireneju kalnu pakājē 20. gadsimta sākumā.
Izrādē piedalās “Vīzijas” aktieri Jolanta Pinkule, Dainis Trēziņš, Aina Saleniece, Odeta Ore, Dainis Plasis, Lauris Ģirts Lācis, Dainis Muhins, Raita Tutina, Artis Birzleja, Inita Miglava. Režisors – Oskars Morozovs, kostīmi – Jolanta Pinkule, māksla – Edvīns Lazdiņš, gaismas – Krišjānis Strazdīts, režisora asistente – Zaiga Stīpiņa, direktors – Alfrēds Stīpiņš.
Spāņu dramaturgs un dzejnieks Alehandro Kasona (1903-1965) sarakstījis vairākus desmitus lugu, no kurām latviešu skatītājam pazīstamākā ir tieši “Trešais vārds”, tā ik pa laikam tiek iestudēta Latvijas amatierteātros. 1959. gadā Kārļa Pamšes režijā tagadējā Nacionālajā teātrī izrāde ar lieliem panākumiem tika nospēlēta 224 reizes! Lomas atveidoja tādi izcili latviešu aktieri kā Antra Liedskalniņa, Jānis Kubilis, Anta Klints, Baiba Indriksone un citi.
Izrādes apmeklējums bez maksas.

Valmieras YAMAHA mūzikas skolas jubilejas koncerts
2022-06-04 17:00 - 19:00 | Valmieras Kultūras centrs, Rīgas iela 10, Valmiera, Latvija
4. jūnijā plkst. 17:00 Valmieras Kultūras centrā ar jaudīgu, bagātīgu un krāšņu koncertu 10 gadu jubileju atzīmēs Valmieras YAMAHA mūzikas skola.
Koncerts paredzēts muzikāli daudzveidīgs. Tiks pārstāvēti dažādi žanri un stili. Būs gan 60’s guitar pop, būs dauzonīgais roks, dažs labs evergreens, kā arī mūsdienu pop mūzikas pērles u.c. Neiztikt arī bez šova elementiem instrumentālā ansambļa “Epic Wolf Orchestra” izpildījumā.
Koncertā uzstāsies Valmieras un Cēsu YAMAHA mūzikas skolu audzēkņi un pedagogi. Bet koncertu kuplinās tādi viesmākslinieki kā – Arturs Gruzdiņš un grupa “Refleksija”, Valmieras Kultūras centra mākslinieciskie kolektīvi “Etno kokļu kopa” Zanes Sniķeres vadībā un jauniešu koris “Skan” diriģentes Irēnas Zelčas vadībā. Ar priekšnesumiem uzstāsies arī viesi no Lietuvas YAMAHA mūzikas skolas, “Splitwire” un Aļģe Matekūnaite (Algė Matekūnaite).
Paverot priekškaru uz koncertu, atklāsim, ka ne tikai koncerta muzikālais audekls būs krāsains, bet arī tā vizuālais noformējums. Taču, kas un kā tieši – lai vēl paliek noslēpumā.
Neviļus gribas vilkt paralēles ar cilvēka pirmajiem desmit dzīves gadiem. Tas ir posms, kurā tu ar draugiem nebēdnīgi skrien sunīšos, aizķeries, paklūpi, piecelies, notrauc smiltis no apbrāztajiem ceļgaliem un skrien tālāk. Tas ir laiks, kad nostiprinātas pirmās draudzības. Tāds mazliet juceklīgs laiks, gluži kā tilts starp bērnību un pusaudžu gadiem. Kad vēl drīkst lielo nopietnību atstāt otrajā plānā un uzrīkot kārtīgu dzimšanas dienas ballīti ar draugiem.
Mazliet pārfrāzējot – labāk vienreiz redzēt un dzirdēt, nekā desmit reizes par to lasīt. Tāpēc aicinām uz koncertu visus mūzikas mīļotājus! Koncerts vecuma ierobežojumus nepazīst, tas, tāpat kā pati YAMAHA mūzikas skola, piemērota visa vecuma klausīties gribētājiem.
Nāc pats, ņem līdzi draugus un tiekamies koncertā jau pavisam drīz!
Ieejas biļetes uz koncertu “Biļešu Paradīzes” tirdzniecības vietās jau no 19. maija.
4. jūnijā plkst. 11.00 – pirmsskolas un instrumentālo programmu jaunāko audzēkņu koncerts.
Informāciju sagatavoja: Anta Ozoliņa, YAMAHA mūzikas skola

Klejojošā izrāde visai ģimenei "Hamoka komūna"
2022-06-01 18:00 - 18:40, 2022-06-01 15:00 - 15:40 | Kokmuižas pils kompleksā
Maijā un jūnijā Valmieras vasaras teātra festivāls ar jauniestudējumu bērniem un visai ģimenei “Hamoka komūna” Sabīnes Alises Ozoliņas režijā viesosies vairākās Valmieras novada pilsētās un pagastos – Rūjienā, Mazsalacā, Strenčos, Burtniekos, Dikļos un Kocēnos. Pēc viesošanās novadā iestudējuma pirmizrāde festivālā savukārt notiks no 4. līdz 7. augustam. Šī būs pirmā reize, kad festivāls paplašina robežas un dodas ārpus ierastās norises vietas Valmieras.
Klejojošā izrāde visai ģimenei “Hamoka komūna” 1. jūnijā plkst. 15.00 un plkst. 18.00 notiks Kocēnos, Kokmuižas pils teritorijā
HAMOKA KOMŪNA
Režisore: Sabīne Alise Ozoliņa
Dramaturģe: Ance Muižniece
Horeogrāfe: Laura Gorodko
Aktrises: Endīne Bērziņa, Sabīne Alise Ozoliņa
Producents: Jānis Znotiņš
Būt pie dabas un iet pārgājienos ir forši. Tomēr cilvēks ir diezgan bezpalīdzīgs un neaizsargāts radījums, tāpēc, lai izdzīvotu skarbajos apstākļos, viņam vajadzīgas visādas mantas. Mēs esam pieraduši skatīties uz lietām kā uz pašsaprotamiem ikdienas sabiedrotajiem, bet vai mums izdotos mierīgi līdzpastāvēt, ja lietas spētu pateikt, ko patiesībā domā par mums? Hamoka komūnā visi sadzīvo mierā un harmonijā, taču reizēm viss nav tik skaisti, kā izskatās sociālo tīklu bildēs. Izrāde piedāvās iespēju ieskatīties komūnas iekšējā dzīvē, uzzināt par viņu pārdzīvojumiem, romantiskajiem centieniem, nākotnes plāniem un ilgām.
Ieteicams: 5+
Biļetes cena: 5 EUR, biļetes var iegādāties “Biļešu paradīze” kasēs un elektroniski: https://www.bilesuparadize.lv/lv/performance/23814

Pasākums bērniem "Esi sveika, vasariņa!"
2022-06-01 16:30 - 18:00 | Kokmuižas pils kompleksā
1.jūnijā plkst. 16.30 Kokmuižas pils parterā pasākums bērniem “Esi sveika, vasariņa!”. Kopā ar Bitīti ikviens mazais novadnieks būs mīļi aicināts doties rotaļās, dziedāt, dejot un priecāties par tuvojošos vasaru! Noslēgumā – našķošanās ar saldējumu. Ieeja bez maksas.

Saksofona mūzikas koncerts-festivāls Rubenes baznīcā
2022-05-29 12:30 - 14:00 | Rubenes baznīca
29.maijā plkst. 12.30 Rubenes Evaņģēliski luteriskajā baznīcā Alfrēda Kalniņa Cēsu Mūzikas vidusskola aicina uz Saksofona mūzikas koncertu – festivālu. Koncerts plkst. 17.00 notiks arī Cēsu Svētā Jāņa baznīcā.
Koncertā piedalīsies Alfrēda Kalniņa Cēsu Mūzikas vidusskolas audzēkņi un absolventi: Līna Kalēja, Enriko Stivriņš, Evelīna Vīksne, Laine Ozoliņa, Sandis Krūmiņš, Toms Sakss, Annija Briška, Madara Bartulāne, Lelde Brūna, Evija Dāve, Raivis Sieks, Uva Kalniņa, Monta Krūmiņa, Edgars Roslovs, Artis Ločmelis, kā arī saksofonistu ansambļi un pedagogi – Jānis Jansons, Zintis Žvarts.
Īpašais viesis – Guna Rācene, visu skaņdarbu koncertmeistare.
Īpašais sveiciens no Cēsu pilsētas mākslas skolas.
Ieeja par ziedojumiem.

5. Vislatvijas solistu, duetu un popgrupu konkurss "Dziesmu virpulis Valmierā"
2022-05-29 10:00 - 18:00 | Valmieras Kultūras centrs, Rīgas iela 10, Valmiera, Latvija
Jau 5. Vislatvijas solistu, duetu un popgrupu konkurss “Dziesmu virpulis Valmierā” ir atgriezies! Uz tikšanos 29. maijā Valmieras Kultūras centrā. Pieteikšanās mājaslapā: virpulis.com
Šogad žūrijā: Kaspars Ansons, Ingus Ulmanis, Sabīne Berezina.
Konkursa sākums 10.00. Ieeja bez maksas.

Grupas "Mazais princis" mīlas retrīts Valmierā
2022-05-28 20:00 - 21:30 | Valmieras estrāde, Dīvaliņa iela 10A, Valmiera, Latvija
Dārgie, mīļie! Kas gan būtu mīlas retrīts bez mīlestības piepildītiem pārsteigumiem, vai ne? Mainīgo laikapstākļu dēļ tiek mainīta grupas “Mazais Princis” mīlas retrīta Valmierā norises vieta! 28. maijā tiksimies Valmieras Kultūras centrā. Būsim vēl tuvāk cits citam, sēsim vēl vairāk mīlestības…
Ieeja pasākumā no plkst. 19.00, lai vari paspēt noskaņoties koncertam DJ Alexx Rea izvēlētas mūzikas pavadījumā.
***
Tuvojas pavasaris, kad mostas taureņi, un tie lidinās ne tikai pļavās, bet arī mūsu sirdīs. Plaukst koki, puķes un… mīlestība.
Mīlestības vēstneši – grupa “Mazais Princis” izsludina mīlas retrītu Valmierā 28. maijā plkst. 20.00 Valmieras estrādē.
Leģenda vēsta – līdz ar grupas “Mazais Princis” ierašanos, pasaulē ieradās arī mīlestība, un tā šī mīlestība vēl joprojām ir klātesoša ikvienā no retrītiem.
“Tie nav ierasti koncerti, bet gan dvēseļu dziedinoši transformācijas akti! Kā parasti, cienot savu klausītāju, savu mūziku neizpildām. Atvainojamies jau iepriekš, bet pārsteigumi būs,” atklāj grupas “Mazais Princis” dalībnieki.
Mīlas retrīta akcijas cena vienai personai 14,99 EUR. Apmeklējums pārītim – ar atlaidi! Biļetes var iegādāties “Biļešu paradīzē”. Mīlas retrītam tuvojoties, akcijas cena var tikt mainīta bez iepriekšēja brīdinājuma vai atgādinājuma!
Koncertu organizē Valmieras Kultūras centrs.
Biļetes: https://www.bilesuparadize.lv/lv/event/114164

"Baznīcu nakts 2022" Rubenes baznīcā
2022-05-28 19:30 - 22:00 | Rubenes baznīca
Baznīcu nakts
Rubenes Evaņģēliski luteriskajā baznīcā
28. maijā
* Baznīcu zvani plkst. 12.00, 18.00 un 22.00
* Plkst. 19.30 izzināsim Rubenes baznīcas noslēpumus, iepazīsim baznīcu kopā ar vēsturnieci Inetu Amoliņu
* Pie Rubenes baznīcas Baltās mājas nogaršosim vienu no Latvijas pirmās pavārgrāmatas latviešu valodā – “Tā pirmā pavāru grāmata. 414 senas receptes no 18. gadsimta” – zupēm
* Plkst. 21.00 kopīga Tēvreizes lūgšana visā Latvijā
* Turpinājumā – Valmieras Kultūras centra Etno kokļu kopas īpašu sajūtu programma “Sadzirdi. Saklausi. Sajūti.”
Nāc, esi viesis – izbaudi mūziku, arhitektūru, sarunas, dziesmas, klusumu un lūgšanu!

Noskaņu vakars pie Dzirnavu ezeriņa
2022-05-26 20:00 - 22:00 | Dzirnavu ezeriņa promenāde
26.maija vakarā, no plkst. 20.00, pie Dzirnavu ezeriņa norisināsies muzikāls noskaņu vakars. Dodoties vakara pastaigā, aicinām piestāt un ieklausīties mūzikas skaņās un dziesmās, kas caurvīs Dzirnavu ezeriņa promenādi.
Noskaņu vakara muzikālie vēstneši būs Duets Mediante – Zane un Māris Rozenfeldi – un dziesminieks Renārs Veličko.
Ieklausies mūzikā, sajūti pavasara ziedu smaržu un izbaudi skaisto vakaru burvību!
Nelabvēlīgu laikapstākļu gadījumā koncerts norisināsies Valmieras Kultūras centra telpās.

Karaliskā Gruzijas Nacionālā baleta deju šovs
2022-05-22 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
Iespaidīgais deju šovs, kura laikā baudīsim pārsteidzošu meistarību, Kaukāza ritmus, dinamiskas, asas kustības, ekskluzīvus priekšnesumus ar kinžaliem un zobeniem, kā arī meistarīgu iestudējumu un krāšņus kostīms, aizvedīs neaizmirstamā ceļojumā pa senatnīgo Gruziju.
“Karaliskais Gruzijas nacionālais balets” Gelas Pochišvili un Maijas Kiknadzes vadībā uz skatuves ir jau vairāk nekā 30 gadu. Dejotājiem aplaudējuši vairāk kā 40 miljonu cilvēku 80 pasaules valstīs, izrādot savu sajūsmu dejotājiem, kas pārsteidz ar lielisku izpildījuma tehniku, neatkārtojamu artistismu , drosmi un neticamo ekspresiju, kas raksturīga tikai gruzīnu dejām.
Dejotāji nemitīgi meklē un mācās autentiskas nacionālās dejas, rod jaunus horeogrāfiskus risinājumus, piedāvājot skatuves miniatūras, stāstus un veselus priekšnesumus, kas ilustrē gruzīnu tautas pagātni un tagadni. Jaunā horeogrāfiskā programma “Gruzijas uguns” ir košs, krāsains un lirisks šovs, kas atļauj pieskarties tik neparastajai Gruzijas kultūrai un ieslīgt valdzinošajā dejas pasaulē, kas sevī harmoniski apvieno gruzīnu līdz milimetram precīzās kustības, stilu, eleganci un emocionalitāti. Programmā īpašs ir fakts, ka tās sagatavošanas laikā tika izmantota principiāli jauna pieeja – “Gruzijas uguns” nav atsevišķu deju izlase, bet gan vesela izrāde, kuru vieno kopīga ideja un sižeta līnija. Tas viss, mijiedarbojoties ar krāšņiem kostīmiem un grandiozām dekorācijām, piesaista skatītāja uzmanību un neļauj atraut acis no skatuves jau no priekškara atvēršanās brīža līdz pat mākslinieku pēdējam uznācienam.
“Karaliskais Gruzijas nacionālais balets” uzstājies teju visās pasaules valstīs. No 1990.gada līdz šim brīdim teātris viesojies Austrijā, Somijā, Šveicē, Zviedrijā, Grieķijā, Indijā, ASV, Spānijā, Ēģiptē, Francijā, Japānā, desmit reizes Itālijā, Anglijā, Jaunzēlandē, Austrālijā, Turcijā, Izraēlā un citās valstīs. Talantīgie dejotāji horeogrāfa Gelas Pochivšvili vadībā uz tradicionālo Gruzijas tautas deju bāzes rada jaunus mūsdienu nacionālās horeogrāfijas šedevrus. Trupa ir pārliecināta, ka, pateicoties gadsimtiem senu dejas mākslas tradīciju un mūsdienu pieejas apvienošanai, viņu radītā gruzīnu deja pasaules horeogrāfijas mākslā aizņem augstu vietu.
Biļetes

"Prime Orchestra" Valmierā
2022-05-21 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
“PRIME orchestra” nosvinēs savu piekto gadadienu ar grandiozu jubilejas turneju, 21. maijā ar svētku koncertu uzstāsies Valmieras Kultūras centrā. Svētku programmā no cikla “Pasaules hiti” būs iekļautas labākās un skatītāju iemīļotākās kompozīcijas, kuras orķestris nospēlējis 5 gadu laikā, atjauninātā versijā, kā arī jaunas pārsteidzošas versijas hitiem, kurus orķestris vēl nav izpildījis! “PRIME Orchestra” iepriecinās fanus ar vēl vērienīgāku un izteiksmīgāku šovu, modernām skaņu tehnoloģijām, unikāliem aranžējumiem, sev raksturīgu spēcīgu dzīvo skaņu, kā arī humoru, harizmātiskiem vokāliem, specefektiem un, protams, emociju viesuli!

“PRIME Orchestra” – unikāla parādība uz pasaules mūzikas skatuves! Šis ir moderns simfoniskais jauktais orķestris – inovāciju un tradīciju, dabiskā talanta un progresīvo tehnoloģiju simbioze! “PRIME Orchestra” simfoniskais šovs vienmēr ir profesionāls, kvalitatīvs, spēcīgs, spilgts un aizraujošs. Katrā programmā ir iekļauti labākie pasaules roka, popa, elektroniskās un tagad arī repa mūzikas hiti oriģinālā simfoniskajā interpretācijā. Papildus tradicionālajiem orķestra mūziķiem „PRIME Orchestra” sastāvā ir rokgrupa, izcili vokālisti, koris un pat dīdžejs!
Pasākumu organize “YOU ARE EVENTS”

PĀRCELTS uz 26. maiju! Noskaņu vakars pie Dzirnavu ezeriņa
2022-05-20 20:00 - 21:30
PĀRCELTS!
Nelabvēlīgu laikapstākļu dēļ 20. maijā plānotais Noskaņu vakars pie Dzirnavu ezeriņa tiek pārcelts. Koncerts pie ezeriņa notiks 26. maijā plkst. 20.00.

(Nelabvēlīgu laikapstākļu gadījumā 26. maijā, koncerts norisināsies Valmieras Kultūras centra telpās.)
***

20.maija vakarā, no plkst. 20.00, pie Dzirnavu ezeriņa norisināsies muzikāls noskaņu vakars. Dodoties vakara pastaigā, aicinām piestāt un ieklausīties mūzikas skaņās un dziesmās, kas caurvīs Dzirnavu ezeriņa promenādi.
Noskaņu vakara muzikālie vēstneši būs Duets Mediante – Zane un Māris Rozenfeldi – un dziesminieks Renārs Veličko.
Ieklausies mūzikā, sajūti pavasara ziedu smaržu un izbaudi skaisto vakaru burvību!

Vidzemes sieviešu koru festivāls
2022-05-15 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
Svētdien, 15. maijā, plkst. 16.00 Valmieras Kultūras centrā norisināsies Vidzemes sieviešu koru festivāls. Tajā piedalīsies Valmieras Kultūras centra sieviešu koris “Jumara”, Dikļu Kultūras centra sieviešu koris “Lira”, Limbažu Kultūras nama sieviešu koris “Kalme”, Priekuļu Kultūras nama sieviešu koris “Laumas” un Trapenes Kultūras nama sieviešu koris “Trapene”.
Dikļu Kultūras centra sieviešu kora “Lira” diriģente Larisa Stivriņa pastāstīja, ka Vidzemes sieviešu koru festivāla pirmsākumi meklējami pirms četriem gadiem, kad pēc Vispārējiem latviešu Dziesmu un deju svētkiem korim “Lira” radās doma organizēt ikgadēju salidojumu Vidzemes koriem, lai varētu satikties, kopā dziedāt gan savam, gan skatītāju priekam un arī periodā starp Dziesmu svētkiem uzturētu nemainīgi augstu kvalitātes latiņu.
“Pirmais festivāls 2019. gadā norisinājās Dikļos, tajā piedalījās četri sieviešu kori. Radās doma, ka būtu interesantāk, ja festivāls katru gadu notiktu citā vietā, tādēļ izveidojām ceļojošo “Liru”, kas izlozes veidā nonāk pie tā kora, kurš rīkos nākamo sieviešu koru salidojumu. Pirmajā festivālā to izlozēja Priekuļu Kultūras nama sieviešu koris “Laumas”, tādēļ, likumsakarīgi, 2020. gadā kori tikās Priekuļos. Tur ceļojošo “kausu” izlozēja sieviešu koris “Jumara”. Pandēmijas dēļ pagājušajā gadā festivālu sarīkot nebija iespējams, tādēļ tiekamies šopavasar. Festivālā katrs koris izpildīs skaistākās dziesmas pēc savas izvēles, kā arī dziedāsim vairākas kopdziesmas no sieviešu un vīru koru svētku repertuāra, kas 4. jūnijā norisināsies Tukumā,” tā Larisa Stivriņa.
Aicinām uz koncertu visus kora mūzikas cienītājus! Vidzemes sieviešu koru festivāla apmeklējums bez ieejas maksas.

ATCELTS! VIŅA koncerts. Afterparty ar DJ Alexx Rea
2022-05-13 20:00 - 22:00 | Valmieras pagasta kultūras nams
Uzmanību! Koncerts ATCELTS. Nauda par elektroniski iegādātajām biļetēm tiks automātiski atgriezta uz kontu, no kura veikts pirkums. Atvainojamies par sagādātajām neērtībām!
***
13. maijā plkst. 20.00 Valmieras pagasta kultūras namā koncertēs dziedātāja un repere VIŅA.
VIŅA (īstajā vārdā Arta Zelma Jēgere) pazīstama gan ar savu solodarbību, gan kā projekta Bandmaster dalībniece.
2015. gada novembrī mūziķe laida klajā savu pirmo mūzikas video dziesmai “Uguns”. Mūzikas videoklipa režisors Gatis Ungurs. 2016. gada septembrī VIŅA laida klajā savu pirmo minialbumu “Elpo”.
2018. gada janvārī Zelma Jēgere par albumu “Elpo” saņēma mūzikas ierakstu gada balvu “Zelta mikrofons” kategorijā – “Labākā debija”. Grupas Bandmaster albums Stay Awake ieguva balvu kā “Labākais elektroniskās mūzikas albums”.
2019. gadā mūziķe laida klajā savu otro albumu “Mildas īstais vārds ir Zelma”.
Albums “Mildas īstais vārds ir Zelma” tika nominēts Austras balvai kā “Labākais albums 2019. gadā”.
Koncerta sākums plkst. 20.00. Pēc koncerta afterparty ar DJ Alexx Rea.
Pirmajām 50 biļetēm īpašā cena – 9 EUR. Pārējām biļetēm cena 10 EUR.
Biļetes: https://www.bilesuparadize.lv/lv/event/116189

Laikmetīgā teātra "Volatus" detektīvdrāma "Nogruvums"
2022-05-13 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
13. maijā plkst. 19.00 Valmieras Kultūras centrā notiks laikmetīgā teātra “Volatus” papildizrāde iestudējumam “Nogruvums”.
Serbijas kūrortā Zlatiborā nelielā viesu namā sniega nogruvuma dēļ tiek iesprostosti 15 tūristi no dažādām pasaules vietām. Naktī viens no viņiem tika nogalināts. Līdz ar tūristu grupu viesu namā “iesprūduši” ir arī privātdetektīvs Stefans Grols un viņa pāriniece Emilija Hastingsa, kas ķērās pie slepkavības atklāšanas.
Vai kāds naktī bija ielavījies viesnīcā? Vai slepkava ir viens no iemītniekiem?
Iestudējuma pirmizrāde bija paredzēta vēl 2020. gada sākumā, taču pandēmijas un tai sekojošu ierobežojumu dēļ, pirmizrāde tika atcelta trīs reizes. Izrāde ir netipiska gan pašiem lomu atveidotājiem, gan Latvijas amatieru teātriem vispār.

Lomās:
Stefans Grols – Modris Kokins
Emilija Hastingsa – Laura Semuča
Katarina Rankoviča – Inita Jurgenberga
Žeroms Bukss – Lauris Starikovs
Džons Retčets – Jānis Balodis
Pjers Žans Mišels – Jānis Karselis
Olivija Habarda – Anda Čukure
Natalija Orlova – Maija Zālamane
Hildegarde Šmidte – Dina Buša
Grāfs Rudolfs Andreni – Juris Ošiņš
Grāfiene Helena Andreni – Lāsma Gredzena
Mērija Debenheima – Ilze Gulbe
Donna Frančeska Foskarelli – Inga Vestfāle
Ruperts Levingtons – Dzintars Francis
Grēta Olsone – Mārīte Leimane
Režisore un scenāriste – Lara Merca.

Izrādi rīko biedrība “Laikmetīgais Teātris Volatus” sadarbībā ar Valmieras Kultūras centru.
Biļetes: https://www.bilesuparadize.lv/lv/event/116820

XX Vislatvijas sarīkojumu vadītāju festivāls
2022-05-07 20:00 - 2022-05-08 02:00 | Valmieras pagasta kultūras nams
7. maijā plkst. 20.00 Valmieras pagasta kultūras namā norisināsies XX Vislatvijas sarīkojumu vadītāju festivāls „Caur smiekliem pilnīgi nopietni”. Pasākuma tematika – “Jubileja”.
Festivālā piedalīsies iepriekšējo gadu uzvarētāji – labākie sarīkojumu vadītāji, kuri šogad savā programmā apspēlēs tēmu “Jubileja”, parādot savu radošo ieceri, improvizācijas prasmes, humora izjūtu, tēmas aktualitāti un izpildījuma meistarību. Labāko vakara programmu noteiks skatītāju balsojums.
Vakara vadītāju sniegumu bagātinās dažādi priekšnesumi. Pēc sarīkojuma vadītāju programmas notiks balle kopā ar grupu “Ballīšu Orķestris”.
Pasākums notiks pie klātiem galdiem. Biļetes cena: 20 EUR.
Biļetes: https://www.bilesuparadize.lv/lv/event/116255

Svētku koncerts Vaidavā. Ilmāra Ozoliņa dziesmu cikls "Austrums un Rietums"
2022-05-04 14:00 - 15:00 | Vaidavas kultūras un amatniecības centrs
4. maijā plkst. 14.00 Vaidavas kultūras un amatniecības centrā notiks svētku koncerts. Skanēs Ilmāra Ozoliņa dziesmu cikls “Austrums un Rietums”.
Piedalās:
* solisti Dainis Skutelis, Līva Paula Paleja, Renāte Jakovļeva
* Kocēnu Kultūras nama jauktais koris “Imera”
* Strenču Kultūras centra jauktais koris “Rītu puse”
* Fonda “Nāc līdzās” koris
diriģenta Imanta Toča vadībā
* pavadošā grupa: Emīls Zilberts (bungas), Mārtiņš Zilberts (klavieres), Raivo Ozols (kontrabass), Jānis Pinkulis (čells), Oskars Siliņš (vijole), Maija Eva Fogele (flauta)
Ieeja bez maksas

Valmieras un Limbažu deju apriņķa kolektīvu koncerts-repertuāra pārbaude
2022-05-04 12:00 - 18:30 | Valmieras 5. vidusskolas sporta zāle
4. maijā Valmieras 5. vidusskolas sporta zālē no plkst. 12.00 norisināsies XXVII Vispārējo latviešu Dziesmu un XVII Deju svētku lieluzveduma “Mūžīgais dzinējs” metodiskais seminārs – repertuāra pārbaude Valmieras un Limbažu deju apriņķa kolektīviem.
Metodiskais seminārs plānots divās daļās. Pirmā daļa notiks no plkst.12.00, bet sākot no plkst. 16.30 – otrā daļa. Pasākuma laikā tiks izpildītas dejas no XXVII Vispārējo latviešu Dziesmu un XVII Deju svētku lieluzveduma “Mūžīgais dzinējs” repertuāra.
Ieeja bez maksas.

Jauniešu kolektīvu koncerts "Es esmu brīvs!"
2022-05-04 12:00 - 13:30 | Laukums pie Valmieras Kultūras centra, Rīgas iela 10, Valmiera, Latvija
4.maijā plkst. 12.00 Valmieras Kultūras centrā notiks jauniešu kolektīvu koncerts “Es esmu brīvs!” – muzikāls, ritmisks un vienlaikus jaudīgs koncertstāsts par Latviju un brīvību no jauniešu skatupunkta. Tajā patriotiskās noskaņās savīsies jauniešu kora “Skan” balsis, mūsdienu deju grupas “Baltā” un TDA “Gauja” dejotāju soļi un instrumentu skaņas saksofonu ansambļa “Valmieras meitenes” un pavadošās grupas Māra Orehova vadībā izpildījumā.
Koncerta mākslinieciskais vadītājs, jauniešu kora “Skan” diriģents Rūdolfs Bērtiņš: “Jauniešu kolektīvu koncerts “Es esmu brīvs!” ir uzsaukums visiem jauniešiem. Kad vēl, ja ne tagad! Šie vārdi nozīmē ļoti daudz – to, cik pateicīgi mēs esam, ka varam brīvi dzīvot brīvā valstī. Koncertu veltām mūsu jauniešiem, lai vairotu viņu patriotismu, kā arī ilgas pēc savas valsts tiem, kuri šobrīd neatrodas savā dzimtenē. Koncertprogrammā skanēs 90. gadu atmodas dziesmas no grupu “Pērkons”, “Opus Pro”, “Eolikas”, “Menueta”, “Līvu”, kā arī Igo un Lingas repertuāra. Izpildīsim arī mūsdienu mūziku, piemēram, “Tautumeitu” dziesmu, kurā jauniešu kora “Skan” dziedājumu papildinās dejotāju no deju grupas “Baltā” horeogrāfija.”
Horeogrāfe, mūsdienu deju grupas “Baltā” vadītāja Linda Mīļā pastāstīja, ka jaunieši koncertā dejos leģendāru latviešu grupu radītu dziesmu pavadījumā: “Latviskais modernisms vai drīzāk – latviskais mūsdienīgums – grupas “Pērkons”, “Sīpoli”, “Tautumeitas” un dziedātājs Igo. Latviskais teksts dod vēl vienu slāni sapratnei un arī kustību kvalitātei, jo tā ir mūsu valoda, kuru sajūtam pa tiešo, tādēļ arī ķermenis kustībā to izdzīvo intensīvāk un ekspresīvāk. Jaunākā paaudze dažas dziesmas no šī repertuāra dzirdēja pirmo reizi, tā vienlaikus ir arī vēstures izpēte.”
Aicināti paust savu viedokli, ko jauniešiem, kuri piedalīsies koncertā, nozīmē brīvība un Latvija, viņi atzīst – tās ir ne tikai iespējas, bet arī atbildība un pienākumi. Nora Urbāne no jauniešu kora “Skan” saka: “Būt brīvam – man tā ir izvēles brīvība – ko, kāpēc un kā darīt. Brīvība ir arī iespējas, dažādība un atbildība pret sevi un citiem cilvēkiem, pret savu zemi un tautu. Tā ir demokrātija un cieņa vienam pret otru un iespēja dzīvot neatkarīgā valstī ar savām vērtībām. Drošības sajūta. Latvijā esmu gaidīta un “savējā”. Te ir mana valoda, kultūra, mani cilvēki, ģimene, draugi un četri gadalaiki. Te ir mana miera osta un mājas. Es dziedu korī, jo dziesmā un dejā ir spēks – tas šūpulī ielikts! Ļoti lepojos ar latviešiem kā dziedošu tautu un pati sevi pieskaitu šim pulciņam.”
Mūsdienu deju grupas “Baltā” dejotāja Lizete Bērziņa raksturojot vārdu “brīvība”, saka: “Tā ir vēlme un iespēja – tiesības runāt, domāt un būt. Dzīvot brīvā valstī man nozīmē būt tādā valstī, kas dod šo brīvību, tādā, kas to sargā. Justies kā mājās – justies brīvi, apzināties sevi šajā vietā, kur augu un varu augt – Valmierā. Valmierā man patīk tas, ka te var iegūt jebkādu sajūtu, kuru tu kāro – mieru – mežā, dzīvīgumu – pilsētā, jautrību – pasākumos un tā tālāk.”
Saksofonu ansambļa “Valmiera meitenes” dalībniece Karīna Vitnija Kazaka: “Mana brīvība ir iespēja izteikt savu viedokli un sniegt savas idejas. Darīt to, ko es mīlu – dziedāt un muzicēt. Man ir svarīgi caur saviem hobijiem sniegt prieku un iedvesmu citiem, jo es ticu, ka dāvājot citiem prieku, es to pašu saņemšu sev pretī divtik! Smaids vairo smaidu. Es vēlos mieru savā zemē, savās mājās un cilvēkos. Latvijai novēlu stiprināt savu neatkarību, mīlēt savu valodu un bagātināt kultūras tradīcijas!”
Alise Laura Kjaspere no TDA “Gauja”, jautāta, kā viņa sajūt Latviju, teic: “Mana Latvija – brīva, neatkarīga, vienota. Man brīvība ir pašizpaušanās. Tas ir viss, ko var vēlēties – dzīvot, runāt, spēlēt, dejot. Darīt to pēc savām vēlmēm, spējām un idejām. Dejojot es varu novērtēt kopības sajūtu, ko dod skatuve un cilvēki apkārt. Šeit es jūtos mīlēta, drošībā. Te ir manas mājas, mana ģimene, svaigs gaiss, prieks un draugi.”
4.maijā aicinām Tevi būt, dziedāt un, ļoti iespējams, arī izkustēties latviešu skaistākās mūzikas ritmos kopā ar Valmieras jauniešiem koncertā “Es esmu brīvs!”. Koncerta apmeklējums bez maksas.

Pūtēju orķestru koncerts “Ziedoņa smaids”
2022-05-01 15:00 - 16:00 | Valmieras Kultūras centra lielā zāle, Rīgas iela 10, Valmiera, Latvija
1.maijā plkst. 15.00 Valmieras Kultūras centrā skanēs pūtēju orķestru koncerts “Ziedoņa smaids”, kurā piedalīsies pūtēju orķestris “Signāls” Gvido Brenčeva vadībā, Valmieras Mūzikas skolas jaunāko klašu pūtēju orķestris (vadītājs Sandris Dubovs) un Cēsu saksofonistu kvartets (vadītājs Zintis Žvarts).
Pūtēju orķestra “Signāls” diriģents Gvido Brenčevs pastāstīja: “Pūtēju orķestris “Signāls” aktīvi gatavojas Vispārējiem latviešu dziesmu un deju svētkiem, tādēļ arī koncertā varēs dzirdēt vairākus skaņdarbus, kas svētkos tiks izpildīti pūtēju orķestru dižkoncertā. Zīmīgi, ka 1. maijā izskanēs skaņdarbs “Rūdolfa smaids”, kas sasauksies ar šī koncerta nosaukumu, tāpat klātesošie “Signāla” izpildījumā dzirdēs “Seši mazi bundzinieki”. Šajā pavasarī 95 gadu jubileja apritētu Latvijas pūšaminstrumentu spēles korifejam Gunāram Ordelovskim – par godu šim nozīmīgajam notikumam izpildīsim “Mērdzenes taurētāji”, kurā dzirdēsiet “Signāls” dalībnieku trompešu solo. Dzīvojot līdzi notikumiem Ukrainā, koncertā skanēs vairākas patriotiskas dziesmas, piemēram, Sergeja Austra Universa jaundarbs “Div’ dūjiņas gaisā skrēja”. Mēs zinām, ka Valmieras novadā uzturas vairāki simti patvēruma meklētāju no Ukrainas, ceram uz viņu klātbūtni skatītāju rindās koncertā, tādēļ repertuārā esam iekļāvuši arī patriotisku ukraiņu skaņdarbu – maršu.” Gunāra Ordelovska skaņdarbu koncertā izpildīs arī Valmieras Mūzikas skolas jaunāko klašu orķestris, tāpat skanēs Raimonda Paula komponētā dziesma “Mazs cinītis”.
Ikgadējā pūtēju orķestru koncerta idejas pirmsākumi meklējami 2016. gadā. Koncerts norisinās ik pavasari, taču tā nosaukumā iekļautais personas vārds katru reizi tiek mainīts, izvēloties skanīgāko no tiem, kuri savu vārda dienu atzīmē koncerta norises datumā. Pirmajā gadā izskanēja koncerts Rūdolfa smaids, pēc tam – Žubītes smaids, Gastona smaids, Gudrītes smaids, savukārt šogad 1. maijā vārda dienu svinēs Ziedoņi.
Aicinām uz koncertu ikvienu pūtēju orķestru izpildītās mūzikas cienītāju! Koncerta apmeklējums bez maksas.

Kamerkora "Kaķi" 20 gadu jubilejas koncerts
2022-04-30 17:00 - 18:20 | Valmieras Kultūras centra lielā zāle, Rīgas iela 10, Valmiera, Latvija
Saule spēlējas, iemirdzas stikli, visa maza un liela (cilvēks?) radība kust, tekalē, rosās. Kaķīt’s, kā dažbrīd saka kora mamma kormeistare Līga Iesmiņa, arī jau kādu brīdi trencas un tiek diriģentes Ingas Zirnes dzīts kopā muzicēt, lai 20 gadu jubilejas koncertā – brīdi pirms pirmajos pērkonos un ziedēšanas trakumā iesper maijs – 30. aprīļa svētvakarā plkst. 17 Valmieras Kultūras centrā ielūdz būt dziesmās un domās kopā ar „Kaķiem”. Kā vienmēr korim nozīmīgos brīžos „Kaķu” skanējumu bagātinās daudzveidīgā klaviermūzikas interprete Līga Ivāne, komponists, mūziķis Emīls Zilberts un bijušais kaķis, daudzu „Kaķiem” domātu kompozīciju aranžiju autors Mārtiņš Birnis.
Jubilejas vakarā „Kaķi” rakstīs savu vēsturi ar Lūcijas Garūtas, Agra Engelmaņa, Raimonda Paula, Imanta Kalniņa, Ulda Stabulnieka, Aleksandra Kublinska, Valta Pūces un citu skaņražu rakstītām mūzikas skaņām.
Ieejas kartes (maksa – pieci eiro) – Valmieras Kultūras centra un visās citās „Biļešu paradīzes” kasēs.
Uz tikšanos brīdi pirms saplaukst ievas, lielceļos tiek peldināti motocikli un lemess ar zemi jaunai gaidīšanai!
„Kaķu” vārdā – Māris Bušmanis

Koncertprogramma "Sapņojums"
2022-04-28 19:00 - 20:30 | Kocēnu kultūras nams, Alejas iela 3, Kocēni
28. aprīlī plkst. 19.00 aicinām uz koncertprogrammu “Sapņojums” Kocēnu Kultūras namā!

Koncertā piedalīsies:
Evija Martinsone, soprāns
Guntis Kuzma, klarnete
Agnese Egliņa, klavieres
Orests Silabriedis, stāstnieks

Par koncertprogrammu:
Latvijas Nacionālās operas soliste Evija Martinsone kopā ar uzticamajiem domubiedriem – klarnetistu Gunti Kuzmu un pianisti Agnesi Egliņu – aicina ieklausīties romantisma caurstrāvotā kamermūzikā… Viņu koncertprogramma “Sapņojums” tapusi, iedvesmojoties no Roberta Šūmaņa mākslas. Līdzās talantīgā vācieša brīnišķīgajiem Fantāzijskaņdarbiem un solodziesmām tajā skanēs arī viņa drauga Johannesa Brāmsa vokālā lirika, kā arī latviešu klasiķu tēlainie opusi, tostarp Jāzepa Mediņa “Sapņojums” un Emīla Dārziņa sirdi sildošās solodziesmas un aizkustinošais “Melanholiskais valsis”…
Īpaša vieta koncertprogrammā būs atvēlēta arī mazāk zināmā Latvijas vācbaltieša Nikolaja fon Vilma klavierminiatūrām, kurās atspoguļojas 19. gadsimta nogales atmosfēra. Programmu papildinās arīdzan mūslaiku romantiķes Mārītes Dombrovkas mūzika, kā arī allaž aizraujošie Oresta Silabrieža stāsti par romantisma laikmetu.
Programmā:
Roberts Šūmanis, Johanness Brāmss, Jāzeps Mediņš, Emīls Dārziņš, Mārīte Dombrovska, Nikolajs fon Vilms u.c.
Koncerts notiks pie galdiņiem. Koncertu organizē Kocēnu Kultūras nams sadarbībā ar VSIA “Latvijas Koncerti”.
Biļetes var iegādāties “Biļešu Paradīzē” un Kocēnu Kultūras namā, tālrunis saziņai: 22005508 (Ilona Migla).
